**Ένα συγκλονιστικό γεγονός**

Κάθισα νωχελικά στον καναπέ και πάτησα το κουμπί της τηλεόρασης. Αυτό που ξεπρόβαλε στην οθόνη ήταν συναρπαστικό. Ένα αεροπλάνο έπαιρνε μια πλάγια στροφή και κατευθυνόταν προς τον ουρανοξύστη. Χωρίς ελιγμούς, δίχως αμφιταλάντευση, προχωρούσε απτόητο προς το στόχο του. Τόσο αληθινό! Τρύπωσε σαν πουλί μέσα απ’ τα παραθύρια, και μετά ένας εκκωφαντικός θόρυβος, ένας άσπρος καπνός, σαν βαμβακένιο πέπλο, ξεπήδησε ολόγυρα… Έκανα να βάλω στο στόμα ένα ποπκορν και το χέρι έμεινε μετέωρο. Η φωνή του εκφωνητή με παρέλυσε. Δεν ήταν κάποια ταινία τρόμου αυτό που έβλεπα. Ήταν πραγματικά γεγονότα! Οι άνθρωποι πηδούσαν απεγνωσμένοι από τα παράθυρα για να σωθούν, κόσμος έτρεχε πανικόβλητος στους δρόμους… Και μια πηχτή σκόνη τους κυνηγούσε… Κι εκεί που παρακολουθούσα έντρομη, ο ουρανοξύστης γονάτιζε, γονάτιζε, μέχρι που σβήστηκε από το οπτικό μου πεδίο. Στη θέση του μονάχα καπνοί και σκόνη.

Σάστισα.

Γιόλα Δαμιανού – Παπαδοπούλου, Όλου του κόσμου τα παιδιά,

Εκδόσεις Πατάκη, Αθήνα, 2004 (διασκευή)

# Υπογράμμισε τη σωστή απάντηση

|  |  |
| --- | --- |
| Αυτό που διηγείται το κορίτσι ήταν: | α. ταινία τρόμου |
| β. πραγματικό γεγονός |
| γ. ένα όνειρο που είδε |
| Πού παρακολούθησε το κορίτσι το γεγονός που περιγράφει; | α. στην τηλεόραση |
| β. στο σινεμά |
| γ. στο δρόμο |
| Πού έπεσε το αεροπλάνο; | α. πάνω σ’ ένα βουνό |
| β. πάνω σ’ ένα ουρανοξύστη |
| γ. στο αεροδρόμιο |

1. **Βάλε μπροστά από τις προτάσεις τον αριθμό που πρέπει, έτσι ώστε να μπουν τα γεγονότα στη σωστή χρονική σειρά.**

|  |  |
| --- | --- |
|  | Ένα αεροπλάνο έπαιρνε μια πλάγια στροφή και κατευθυνόταν  προς τον ουρανοξύστη. |
|  | Οι άνθρωποι πηδούσαν απεγνωσμένοι από τα παράθυρα για να σωθούν. |
|  | Κάθισα νωχελικά στον καναπέ και πάτησα το κουμπί της  τηλεόρασης. |
|  | Τρύπωσε σαν πουλί μέσα απ’ τα παραθύρια, και μετά ένας άσπρος  καπνός, σαν βαμβακένιο πέπλο, ξεπήδησε ολόγυρα. |
|  | Ο ουρανοξύστης γονάτιζε, γονάτιζε μέχρι που σβήστηκε από το  οπτικό μου πεδίο. |

1. **α. Υπογράμμισε στο κείμενο με πράσινο χρώμα τα συναισθήματα του κοριτσιού:**

**β. Τι έκανε ο κόσμος όταν έπεσε το αεροπλάνο πάνω στον ουρανοξύστη:**

1. **Να συμπληρώσετε τα κενά με το επίθετο που είναι στην παρένθεση, στη σωστή πτώση και αριθμό.**

Το .................................. (παλιός) σχολείο έστεκε στη άκρη του (στενός)

δρόμου. Η εικόνα της .................................. (σκουριασμένος) αυλόπορτας σου προκαλούσε

θλίψη. Το εσωτερικό όμως σου έδινε μια .................................. (διαφορετικός) εντύπωση. Η

.................................. (μεγάλος) αυλή ήταν γεμάτη από (πολύχρωμος)

αγριολούλουδα και .................................. (πανύψηλος) δέντρα. Με δυσκολία ξεχώριζες στο βάθος το .................................. (κεντρικός) κτήριο με τις (φωτεινός)

αίθουσες.

# Πώς λέγεται αυτός που είναι φτιαγμένος από :

ατσάλι :

κερί:

γούνα :

κρέας βοδιού:



